hotchpotch/miracl-hf-unified huggingface dataset:
Phil Rizzuto
Philip Francis (Phil) Rizzuto (25. syyskuuta 1917 – 14. elokuuta 2007) oli yhdysvaltalainen Major League Baseball -pelaaja ja urheiluselostaja. Hän syntyi Brooklynissä, New Yorkissa, ja pelasi New York Yankeesille vuosina 1941–1942 ja 1946–1956. Uran keskeytti tilapäisesti palvelu Yhdysvaltain laivastossa toisessa maailmansodassa. Hän tuli myöhemmällä urallaan tunnetuksi televisiosta ja radiosta, ja hänelle myönnettiin muun muassa Babe Ruth -palkinto 1951 sekä vuonna 1994 paikka Baseball Hall of Famesta. Vuonna 1950 hän oli American Leaguen "Most Valuable Player".
Useat lähteet antavat Rizzuton syntymäajankohdaksi vuoden 1918, mutta hän on tunnustanut muunnelleensa totuutta iästään uransa alkuvaiheina, mikä antaa oikeaksi syntymäajaksi päivämäärän 25. syyskuuta 1917.
Rizzuto menehtyi 14. elokuuta 2007 kärsittyään viimeisinä vuosinaan huomattavan heikosta terveydestä. Hän eli hoitokodissa New Jerseyn West Orangessa.
Lisa Edelstein
Lisa Edelstein (s. 21. toukokuuta 1966 Boston, Massachusetts) on yhdysvaltalainen näyttelijä, joka tunnetaan parhaiten televisiosarjasta "House", josta hän voitti vuonna 2005 Satellite-palkinnon.
Lisa Edelstein aloitti ammattinäyttelijänä jo opiskeluaikoinaan New Yorkin yliopiston Tisch School of the Arts -taidekoulussa. Hän näytteli lukuisissa pikku teattereissa useissa eri produktioissa sekä käsikirjoitti ja sävelsi aids-aiheisen musikaalin "Positive Me", jossa hän myös itse esiintyi.
Edward Nortonin ohjaamassa elokuvassa "Usko koetuksella" ("Keeping the Faith") Edelstein näytteli Ben Stillerin aerobicia harrastavaa tyttöystävää. Muita elokuvia joissa hän on esiintynyt ovat muun muassa "Mitä nainen haluaa", "Isi hoitaa", "Elämä on ihanaa", "Mrs. Harris", "Fathers and Sons", "Petollinen suunnitelma" ("Susan’s Plan"), "Menetyksen tuska" ("I’m Losing You"), "Donut Holes" ja "Grilled".
Edelstein on nähty televisiossa mitä erilaisimmissa rooleissa. Hän on näytellyt ilotyttöä "West Wingissä" ja James LeGrosin transseksuaalipoikaystävää "Ally McBealissa". Hän on vieraillut monissa muissakin televisiosarjoissa, kuten "Oikeus ja kohtuus", "Frasier", "Teho-osasto" ja "Ilman johtolankaa".
Edelstein seurusteli jonkin aikaa suomalaisen joogaopettaja Petri Räisäsen kanssa, mutta he erosivat vuonna 2008.
Yoshiyuki Tsuruta
Yoshiyuki Tsuruta (1. marraskuuta 1903 – 24. heinäkuuta 1986) oli japanilainen uimari ja olympiavoittaja
Tsuruta oli ensimmäinen japanilainen uinnin olympiavoittaja. Hän voitti 200 metrin rintauinnin olympiakultaa kahdesti. Amsterdamin 1928 kisoissa hän ui olympiaennätyksen 2.48,8 ja voitti Saksan Erich Rademacherin 1,8 sekunnilla. Los Angelesin 1932 kisoissa Tsuruta ui välierässä ajan 2.45,4 ja hävisi maanmiehelleen Reizo Koikelle. Finaalissa Tsuruta ui uudelleen saman ajan ja se riitti voittoon.
Tsuruta valittiin International Swimming Hall of Fameen 1968.
Juovavaanija
Juovavaanija ("Aplocheilus lineatus" vanh. "Haplochilus lineatus") on pitkänomainen, Intiasta kotoisin oleva vanhanmaailman killeihin kuuluva kala, joka oli aikaisemmalta nimeltään juovasukkulakala. Myös afrikkalaista kiilavaanijaa ("Epiplatys dageti") on kutsuttu juovavaanijaksi tai juovavaanijakalaksi.
Juovavaanija kasvaa noin kymmenen senttiä pitkäksi. Se on vartaloltaan pitkulainen. Erilaisia värimuotoja on muutamia, joissa on enemmän tai vähemmän selvät raidat ja vihreän tai kullan sävyinen väritys.
Juovavaanija on kotoisin Etelä- ja Keski-Intiasta.
Jos juovavaanijoiden halutaan lisääntyvän akvaariossa, yhtä koirasta kohti pidetään vähintään kaksi naarasta. Kutuakvaarion pintaa pitää peittää kelluvien kasvien tiheikkö, johon kalat kutevat. Mätimunat kuoriutuvat 12–14 päivässä.
Juovavaanijalle sopivan veden pH on 6–7,5, dH < 15, lämpötila 22–30 °C.
Yasuji Miyazaki
Yasuji Miyazaki (15. lokakuuta 1916 – 30. joulukuuta 1989) oli japanilainen uimari ja olympiavoittaja
Miyazaki voitti 15-vuotiaana Los Angelesin olympiakisoissa vuonna 1932 kaksi kultamitalia. Hän ui 100 metrin vapaauinnin välierässä olympiaennätyksen 58,0 ja voitti finaalissa ajallaan 58,2 maanmiehensä Tatsugo Kawaishin 0,4 sekunnilla. Toisen kultamitalin Miyazaki sai 4 x 200 metrin vapaauintiviestissä, jossa Japani ui maailmanennätyksen 8.58,4. Miyazaki ui viestin ensimmäisen osuuden.
Miyazaki valittiin International Swimming Hall of Fameen 1981.
Kusuo Kitamura
Kusuo Kitamura (9. lokakuuta 1917 – 6. kesäkuuta 1996) oli japanilainen uimari ja olympiavoittaja
Kitamura voitti 14-vuotiaana Los Angelesin 1932 olympiakisoissa 1500 metrin vapaauinnin kultamitalin. Hän on yhä nuorin miesten uinnin olympiavoittaja.
Kitamura valittiin International Swimming Hall of Fameen 1965.
Ballzy
Ballzy on vuonna 1969 julkaistu Pohjois-Amerikan versio Sladen (tuolloin vielä "Ambrose Slade"-nimellä) "Beginnings"-albumista. Se sisältää samat kappaleet.
Fight Club (kirja)
Fight Club on Chuck Palahniukin ensimmäinen julkaistu romaani vuodelta 1996. Elokuvaversion ohjasi vuonna 1999 David Fincher.
Kirja kertoo nimettömästä kertojasta, joka vihaa elämäänsä ja työtään autoja valmistavassa yhtiössä. Tyytymättömyys ja jatkuvat työmatkat eri aikavyöhykkeille aiheuttavat hänelle unettomuutta, johon ei tunnu auttavan muu kuin tukiryhmissä käyminen. Vaikkei hänellä mitään ryhmien käsitteleviä sairauksia olekaan, kertoja saa rauhassa käydä niissä, kunnes toinen hänen kaltaisensa "turisti", Marla Singer, ilmaantuu pilaamaan tunnelman. Hieman myöhemmin hän tapaa Tyler Durdenin, joka suostuu majoittamaan kertojan kotiinsa sen jälkeen, kun hänen oma asuntonsa tuhoutuu räjähdyksessä. Tyler pyytää vastapalvelukseksi ainoastaan, että kertoja löisi häntä niin kovaa kuin pystyy. Molempien huomattua saavansa suurta nautintoa tappelemisesta he yhdessä perustavat Fight Clubin (tappelukerhon), jossa tavalliset työssä käyvät miehet illalla hakkaavat toisiaan ilman kenkiä, ilman solmioita ja ilman paitoja. 
Kertoja on nimeämättä jätetty mies, jonka näkökulmasta tarinan tapahtumat koetaan. Hän kärsii unettomuudesta, johon ei tunnu auttavan muu kuin erilaisissa tukiryhmissä käyminen.
Tyler on nihilisti ja kulutusyhteiskunnan vastustaja. Hän työskentelee öisin ja aiheuttaa työnantajilleen jatkuvasti vaikeuksia. Hän on myös toinen fight clubin, tappelukerhon, perustajista.
Nainen, jonka kertoja tapaa käydessään tukiryhmissä, ja joka estää häntä nauttimasta niistä samalla tavalla kuin ennen. Myöhemmin Marlasta tulee Tylerin rakastajatar.
Kertoja tapaa Robertin kivessyöpäryhmässä. Hän on entinen kehonrakentaja, joka sairastui steroidien takia kivessyöpään. Bob osallistuu myös tappelukerhoihin.
Crash! Boom! Bang!
Crash! Boom! Bang! on ruotsalaisen pop-yhtye Roxetten kuudes albumi. Se julkaistiin vuonna 1994. Albumin tunnetuimpia kappaleita ovat ”Sleeping In My Car” sekä nimikappale ”Crash! Boom! Bang!”.
Albumin kappaleita on nauhoitettu EMI:n studiossa Tukholmassa, Mayfair Studioissa Lontoossa, Capri Digital Studioissa Isola Di Caprissa Italiassa sekä Tits & Ass Studiossa Halmstadissa.
Rearviewmirror: Greatest Hits 1991–2003
Rearviewmirror (Greatest Hits 1991–2003) on Pearl Jam -yhtyeen ensimmäinen ”greatest hits” -kokoelmalevy ja sisältää kaksi CD-levyä. Albumi julkaistiin 16. marraskuuta 2004. Kokoelma debytoi Billboard-listan 20. parhaan joukkoon ja sitä myytiin 96 000 kappaletta ensimmäisellä viikollaan. Albumi on myynyt platinaa Yhdysvalloissa.
Tiedot otettu All Music Guide -sivustolta.Kaikki tieto otettu All Music Guide-sivustolta.
Andie MacDowell
Rosalie Anderson ”Andie” MacDowell (s. 21. huhtikuuta 1958 Gaffney, Etelä-Carolina) on yhdysvaltalainen näyttelijä.
Andie MacDowell aloitti uransa mallina ja siirtyi sitten elokuviin. Hänen uransa kulta-aikaa oli 1990-luvun alkupuoli. Hänen uransa tunnetuimpia elokuvia ovat muun muassa "Seksiä, valheita ja videonauhaa" (1989), "Green Card" (1990), "Hudson Hawk – varkaista parhain" (1991), "Päiväni murmelina" (1993), "Short Cuts – oikopolkuja" (1993), "Bad Girls – naiset satulassa" (1994), "Neljät häät ja yhdet hautajaiset" (1994), "Sodan kukat" (2000) ja "Talo Dublinissa" (2005).
MacDowell on ollut kaksi kertaa naimisissa, mutta kumpikin avioliitto on päättynyt eroon. Ensimmäisestä liitostaan hänellä on kolme lasta.
Kiilavaanija
Kiilavaanija ("Epiplatys dageti dageti", entinen juovavaanijakala) on pitkänomainen, Afrikasta kotoisin oleva "Nothobranchiidae"-heimon hammaskarppikala.
Kiilavaanija kasvaa noin kuusi senttiä pitkäksi. Se on vartaloltaan pitkulainen, voimakkaan pystyraitainen. Raidat eivät ulotu selkään asti.
Kiilavaanija on kotoisin Länsi-Afrikasta: Liberiasta ja Ghanasta. Kaupoissa myytävät Kiilavaanijat ovat kasvatettuja eivätkä luonnosta pyydystettyjä.
Kiilavaanija on pieni ja vilkas petokala.
Kiilavaanija on peto, ja syö lihapitoista ruokaa , johon voi kuulua myös hiutaleita.
Lämpötilaksi suositellaan 20-23 C, pH:ksi 6-7 ja kovuudeksi dGH 4.0 - 12.0 N.
Masanori Yusa
Masanori Yusa (遊佐正憲 "Yusa Masanori", 8. tammikuuta 1915 – 8. maaliskuuta 1975) oli japanilainen uimari ja olympiavoittaja.
Yusa voitti kultamitalin Japanin viestijoukkueen toisen osuuden uimarina Los Angelesin 1932 olympiakisojen 4 x 200 metrin vapaauintiviestissä ja ensimmäisen osuuden uimarina Berliinin 1936 olympiakisojen samassa lajissa. Kummallakin kerralla Japanin joukkue ui maailmanennätyksen, jota se paransi kisojen välilläkin. Berliinin kisoissa Yusa sijoittui 100 metrin vapaauinnissa hopealle. Hän sivusi välierässä maanmiehensä Masaharu Taguchin alkuerässä uimaa olympiaennätystä 57,5, mutta finaalin voitti selvästi Unkarin Ferenc Csik.
Nettineutraliteetti
Nettineutraliteetti (engl. "net neutrality") eli verkkoneutraliteetti eli tietoverkon tasa-arvoisuus on termi, jota käytetään internet-palveluntarjoajia koskevan säätelyn yhteydessä. Termin täsmällinen määritelmä vaihtelee, mutta useimmiten tärkeimpänä periaatteena on, että internet-palveluntarjoajien pitää käsitellä kaikkea verkkoliikennettä samanarvoisesti.
Verkon neutraalius on ollut historiallisesti tarkasteltuna eräänlainen selviö, mutta 2000-luvun aikana erityisesti Yhdysvalloissa verkon neutraaliuden kannattajat ovat kokeneet uhkaksi sen, että internet-palveluntarjoajat alkavat käyttää valtaansa verkkoliikenteen hallintaan, esimerkiksi tarjoamalla hyvän toiminnallisuuden omistamilleen verkkopalveluille ja heikomman toiminnallisuuden kilpailijoiden palveluille. Tähän on suurena vaikuttimena se, että suuret internet-palveluntarjoajat ovat osa viestintä- ja viihdepalvelujen yhtymiä. Useimpien määritelmien mukaan on tehtävä ero palvelutarjoajien suhteen tehtävälle painotukselle ja protokollatasolla tapahtuvalle painotukselle (Quality of Service). Edeltävä on nähty haitallisena asiana (esimerkiksi puhelinoperaattorille, joka tarjoaa muiden palveluiden ohella Internet-puhelinpalvelua, ei tulisi antaa omassa verkossaan etusijaa omille palveluilleen muiden operaattorien kustannuksella), kun taas jälkimmäinen on koettu tarpeelliseksi (mikäli palveluntarjoaja kokee tarpeelliseksi madaltaa kaikkien tiettyä protokollaa käyttävien vertaisverkkojen prioriteettia ja korottaa kaikkien tiettyä protokollaa käyttävien videopalvelujen prioriteettia, tämä ei ole haitallista mikäli se ei koske tiettyä nimenomaista palvelua, vaan kaikkia samaa protokollaa koskevia palveluita).
EU:ssa nettineutraliteetti on turvattu asetuksella.
Masaru Furukawa
Masaru Furukawa (6. tammikuuta 1936 – 21. marraskuuta 1993) oli japanilainen uimari ja olympiavoittaja
Furukawa hallitsi rintauintia 1950-luvun puolivälissä, kun perhosuinti oli erotettu siitä omaksi lajikseen. Hän ui useita maailmanennätyksiä ja voitti kultaa 200 metrin rintauinnissa Melbournen 1956 olympiakisoissa. Furukawa ui suurimman osan matkasta veden alla mutta vuoden 1956 jälkeen sääntöjä muutettiin ja pitkät sukellukset kiellettiin. Päätös lopetti Furukawan valtakauden, ja ennätyslistoille alettiin kirjata uusien sääntöjen mukaisia tuloksia. Vasta vuonna 1961 Yhdysvaltain Chet Jastremski ui Furukawan aikoja nopeammat viralliset maailmanennätykset 100:n ja 200 metrin rintauinnissa.
Furukawa valittiin International Swimming Hall of Fameen 1981.
Sara Ramírez
Sara Ramírez (s. 31. elokuuta 1975 Mazatlán, Sinaloa, Meksiko) on meksikolais-yhdysvaltalainen näyttelijä ja laulaja. Hän on näytellyt tohtori Callie Torresia sairaalamaailmaan sijoittuvassa draamasarjassa "Greyn anatomia".
Ramírezin ollessa kahdeksanvuotias hänen vanhempansa erosivat ja hän muutti äitinsä kanssa San Diegoon, Kaliforniaan. Valmistuttuaan San Diego School of Creative and Performing Artsista hän meni New Yorkin Juilliard Schooliin, jossa hän kehitti taitojaan alttolaulajana.
Ramírez teki ensiesiintymisensä Broadwaylla, jossa hän näytteli Wahzinakia Paul Simonin ja Derek Walcottin näytelmässä "The Capeman" vuonna 1998. Muita musikaaleja, joissa hän on esiintynyt, ovat olleet muun muassa "A Class Act" ja "Dreamgirls", molemmat vuodelta 2001.
Ramírez liittyi ABC:n "Greyn anatomian" näyttelijäkaartiin sarjan toisella tuotantokaudella tohtori Callie Torresina. Sarjan kolmannella kaudella hänen hahmostaan tehtiin vakituinen. Eräässä "The Oprah Winfrey Show’n" "Greyn anatomiaan" keskittyneessä jaksossa Ramírez paljasti ABC:n pitäneen hänen esiintymisestään "Spamalot"-musikaalissa ja tarjonneen hänelle roolia mihin tahansa hänen haluamaansa ABC:n sarjaan. Ramírez valitsi "Greyn anatomian", koska piti sarjasta.
Chris Warren jr.
Christopher King Oneal Warren Jr. (s. 15. tammikuuta 1990, Indianapolisissa Indianassa) on yhdysvaltalainen näyttelijä. Hänet tunnetaan parhaiten elokuvan High School Musical- Zekenä, mutta on myös näytellyt saippuasarjassa Kauniit ja rohkeat.
Special D.
Special D. (oikealta nimeltään Dennis Horstmann, s. 16. syyskuuta 1980, Hampuri) on saksalainen DJ sekä dancemusiikkia tekevä artisti. Hän on suosittu erityisesti Alankomaissa, missä hän voitti "Best Dance International" -palkinnon. Hän on myös suosittu Pohjois-Amerikassa.
Hänen tunnetuin kappaleensa on "Come With Me", jonka sijoitus Britannian singlelistalla oli 6.
Fortissimo
Fortissimo on Hurriganesin yhdeksäs albumi, joka julkaistiin vuonna 1981.
Janne Louhivuori korvasi levyllä kitaristina bändistä erotetun Albert Järvisen. Louhivuori tuli mukaan yhtyeeseen siinä vaiheessa, kun albumia oli jo alettu suunnitella ja joitain kappaleita säveltää sekä harjoitella Järvisen kanssa.
Albumi on äänitetty Polar Studioilla Tukholmassa Leif Masesin toimiessa äänittäjänä.
Albumista on myönnetty kultalevy vuonna 1982, ja sitä on myyty Musiikkituottajien tilaston mukaan 29 085 kpl.
A-puoli
B-puoli
Deborah Bull
Deborah Bull (s. 22. maaliskuuta 1963) on brittiläinen balettitanssija. Hän syntyi Derbyssä, kasvoi Kentissä sekä Lincolnshiressä ja opiskeli Royal Ballet Schoolissa.
Bull voitti "Prix de Lausannen" vuonna 1980. Hän oli Kuninkaallisen baletin jäsen vuosina 1981–2001, ensitanssijana vuodesta 1992 lähtien. Hän on julkaissut uransa aikana myös kolme kirjaa.
Bull toimi vuosina 1999–2005 Englannin taideneuvoston jäsenenä. Hänestä tehtiin Brittiläisen imperiumin ritarikunnan komentaja vuonna 1999.
When the Levee Breaks
”When the Levee Breaks” on Kansas Joe McCoyn ja Memphis Minnien tekemä blueskappale vuodelta 1929.
Englantilainen rockyhtye Led Zeppelin levytti kappaleesta oman versionsa vuonna 1971. Se julkaistiin yhtyeen neljännellä albumilla "Led Zeppelin IV", jossa se on albumin viimeinen kappale.
Kappale alkaa jytisevällä rumpukompilla, jonka jälkeen kitara, basso ja Robert Plantin ujeltava huuliharppu tulevat mukaan.
Hideko Maehata
Hideko Maehata (, 20. toukokuuta 1914 Hashimoto – 24. helmikuuta 1995) oli japanilainen uimari ja olympiavoittaja
Maehata oli ensimmäinen japanilainen olympiamitalin saavuttanut naisuimari. Hän sai hopeaa Los Angelesin 1932 olympiakisojen 200 metrin rintauinnissa. Seuraavan olympiadin aikana hän ui rintauinnin maailmanennätyksiä, ja Berliinin vuoden 1936 olympiakisoissa hän voitti 200 metrin rintauinnin kultaa. Hän oli tuolloin 22-vuotias, kun taas muut mitalistit olivat 14- ja 12-vuotiaita. Alkuerässä Maehata ui olympiaennätyksen 3.01,9, joka jäi 1,5 sekuntia hänen omasta maailmanennätyksestään.
Maehata valittiin International Swimming Hall of Fameen 1979.
Englannin kakkosliiga
Kakkosliiga () on Englannin jalkapallon liigajärjestelmän neljänneksi ylin sarjataso.
Se on Valioliigan alapuolella sijaitsevan The Football Leaguen kolmesta sarjasta alimmainen.
Kakkosliiga sai nykyisen nimensä kaudeksi 2004-2005, oltuaan aikaisemmin nimeltään Englannin 3. divisioona. Ennen Valioliigan perustamista kaudeksi 1992-1993 nykyinen Kakkosliiga tunnettiin nimellä Englannin 4. divisioona.
Kakkosliigassa pelaa 24 joukkuetta, jotka pelaavat kaksinkertaisen sarjan. Kolme parasta joukkuetta nousee suoraan Ykkösliigaan. Sijoilla 4–7 olevat joukkueet pelaavat yhdestä nousupaikasta siten että neljäs ja seitsemäs sekä viides ja kuudes kohtaavat yksiosaisessa ottelussa ja niiden voittajat ratkaisevat nousijan yhdessä ottelussa. Sarjan kaksi viimeistä putoavat Konferenssiin.
Richard Anuszkiewicz
Richard Anuszkiewicz (s. 23. toukokuuta 1930 Erie, Pennsylvania) on yhdysvaltalainen taidemaalari ja kuvanveistäjä. Hän kuuluu niin kutsutun op-taiteen keskeisiin nimiin.
Anuszkiewicz sai koulutusta Clevelandin taideinstituutissa Ohiossa 1948–1953 ja sen jälkeen Josef Albersilta Yalen yliopiston "School of Art and Architecturessa" vuoteen 1955.
Anuszkiewiczillä on puolalaisia sukujuuria. Hänelle on myönnetty muun muassa Clevelandin taidepalkinto vuonna 1977, Lee Krasner -palkinto 2000 ja Lorenzo di Medici -mitali 2005. Hänen töitään on esillä vakituisissa kokoelmissa maailmanlaajuisesti.
Yaacov Agam
Yaacov Agam () (s. 11. toukokuuta 1928) on israelilainen kuvanveistäjä ja taidemaalari. Hänet tunnetaan pääasiassa ansioista optisen ja kineettisen taiteen alalla.
Agam syntyi Rishon LeZionissa uskonnolliseen perheeseen. Hän opiskeli aluksi Bezalelin taideakatemiassa Jerusalemissa ja muutti sitten Zürichiin sekä Pariisiin, jonne hän asettui. Hänen ensimmäinen oma näyttelynsä pidettiin "Galerie Gravenissa" 1953, ja hänen onnistui vakiinnuttaa asemansa kineettisen taiteen pioneerina parissa vuodessa.
Agamin tunnetuimpia yksittäisiä teoksia ovat "Double Metamorphosis III" (1965) ja "Visual Music Orchestration" (1989). Lisäksi hänen työnsä jälkiä ovat suihkulähteet Pariisin La Défensessä (1975) ja Tel Avivin Dizengoffin aukiolla (1986).
Agamille myönnettiin vuonna 1996 UNESCO:n Jan Amos Comenius -mitali.
Islam Shah Suri
Islam Shah Suri oli Pohjois-Intiaa hallinneen Sur-dynastian toinen hallitsija. Islan Shah Suri, oikealta nimeltään Jalal Khan, hallitsi yhdeksän vuotta (1545–1554). Hän oli edellisen hallitsijan ja Sur-valtakunnan perustajan Sher Shah Surin poika.
Islamin jälkeen hallitsijaksi tuli vuonna 1554 hänen poikansa Firuz Shah Suri, joka oli valtaanastuessaan vasta 12-vuotias. Firuz ei ehtinyt olla vallassa kuin pari päivää. Hänet salamurhasi Sher Shahin veljenpoika Muhammad Mubariz Khan, joka hallitsi nimellä Muhammad Shah Adil.
Ruskosirppinokka
Ruskosirppinokka ("Epimachus meyeri") on paratiisilintujen heimoon kuuluva varpuslintu. Lajin löysi Carl Hunstein 1884 mutta sen nimesi Otto Finsch 1885 Adolf Bernard Meyerin kunniaksi.
Lintu voi olla lähes metrin pituinen, josta pyrstöä on noin 2/3. Koiras painaa noin 234 grammaa, naaras noin 166. Koiras on metallinkiiltoisen musta ja sen erittäin pitkät keskimmäiset pyrstösulat ovat sapelimaiset. Kurkun sivuilla koiraalla on vihreänä välkehtivä kuvio. Naaras on punaruskea, alapuolelta tummajuovainen. Nokka on pitkähkö ja sirppimäisesti alaspäin kaareutuva. Silmä on vaaleansininen. Koivet ovat vahvat.
Soidinmenoissa koiras esittelee komeaa pyrstöään ja kiiltävää höyhenpukuaan naaraalle.
Ruskosirppinokka elää Uuden-Guinean vuoristometsissä. Seuduilla, joilla elää sen vielä isompi sukulainen, samettisirppinokka ("Epimachus fastuosus"), ruskosirppinokka elää korkeammalla vuoristossa. Laji elää 20 000–50 000 neliökilometriä laajalla alalla. Viimeisen tilannekatsauksen mukaan lajin kanta on elinvoimainen. Laji on ollut silmälläpidettävä sen takia, että koiraan pitkät pyrstösulat ovat olleet paikallisten asukkaiden arvostamia ja himoitsemia koristeita.
Subtrooppiset ja trooppiset kosteat vuoristometsät 1600–3000 metrin korkeudella.
Munia on 1 tai 2. Haudonta kestää 17–21 päivää ja pesäpoikasaika 3–4 viikkoa.
Syö hedelmiä sekä selkärangattomia ja muita pieniä eläimiä.
Slade Smashes
Slade Smashes on Sladen kokoelma vuodelta 1980. Se julkaistiin onnistuneen Reading Festival-comebackin jälkeen ja se nousi Ison-Britannian albumilistalla sijalle 20.
Wall of Hits
Wall of Hits on Sladen kokoelma vuodelta 1991, joka sisältää singlejen a-puolia vuosilta 1971-1991. Albumi sisältää myös alkuperäisen Sladen viimeiset singlet "Radio Wall Of Sound" ja "Universe". Ensin mainittu oli yllätyshitti. Kaikki kappaleet Holder/Lea, ellei toisin mainita.
Timon ja Pumba
Timon ja Pumba ovat "Leijonakuningas"-elokuvissa esiintyviä kuvitteellisia hahmoja. Timon on nelisormimangusti ja Pumba pahkasika.
Timon ja Pumba viettävät viidakossa joutilasta elämää käyttäen mottonaan sanontaa ”hakuna matata” (). Kaverukset elelevät kylpien vesiputouksissa ja geysir-lähteissä, roikkuen liaaneissa ja syöden ravinnokseen ötököitä. Ensimmäisessä "Leijonakuningas"-elokuvassa Timon ja Pumba pelastavat Simban ja vievät tämän toipumaan keitaalle.
Timonin ääntä on esittänyt Nathan Lane, suomenkielisenä äänenä Pirkka-Pekka Petelius ja myöhemmin Antti Pääkkönen. Pumban äänenä on toiminut Ernie Sabella ja suomenkielisenä äänenä Pekka Laiho sekä myöhemmin Pasi Ruohonen.
Moviefone listasi Timon ja Pumban sijalle 19 kaikkien aikojen 25 parasta animaatioelokuvien hahmoa.
Mayumi Aoki
Mayumi Aoki (s. 1. toukokuuta 1953) on entinen japanilainen uimari ja olympiavoittaja
Aoki voitti olympiakultaa kaikkien aikojen toisena japanilaisena naisuimarina. Heinäkuussa 1972 hän ui Tokiossa 100 metrin perhosuinnin maailmanennätyksen 1.03,9. Münchenin olympiakisojen välierissä hän menetti ennätyksen Unkarin Andréa Gyarmatille mutta otti sen takaisin voittamalla finaalin ajalla 1.03,34. Hän jäi 200 metrin perhosuinnin finaalissa kahdeksanneksi ja ui hyvän kolmannen osuuden 4 × 100 metrin sekauintiviestissä mutta ei pystynyt auttamaan Japanin joukkuetta mitaleille.
Belgradin MM-kisoissa 1973 Aoki sai pronssia 100 metrin perhosuinnissa.
Aoki valittiin International Swimming Hall of Fameen 1989.
Gunnar Björnstrand
Gunnar Björnstrand, alk. "Knut Gunnar Johansson", (13. marraskuuta 1909 Tukholma – 26. toukokuuta 1986 Tukholma) oli ruotsalainen näyttelijä.
Hän kuului 1900-luvun puolivälissä Ingmar Bergmanin ympärille muodostuneeseen ryhmään, jossa mukana olivat myös muun muassa näyttelijät Erland Josephson, Max von Sydow, Ingrid Thulin ja Bibi Andersson.
Gunnar Björnstrandin viimeinen roolisuoritus oli Bergmanin merkkiteoksessa "Fanny ja Alexander" vuonna 1982. Sairauden merkit olivat tuolloin jo näkyvissä.
Gunnar Fischer
Erling Gunnar Emil Fischer (18. marraskuuta 1910 Ljungby – 11. kesäkuuta 2011 Bromma) oli ruotsalainen elokuvaaja ja ohjaaja.
Fischer työskenteli Svensk Filmindustrissa kuvaajana 1935–1970. Hänen maineensa pohjusti pääsy ohjaaja Ingmar Bergmanin ympärille sodan jälkeen muodostuneeseen ”elokuvalliseen ensembleen”, johon näyttelijöistä lukeutuivat esimerkiksi Erland Josephson, Max von Sydow, Harriet Andersson ja Bibi Andersson. Myöhemmin Gunnar Fischerin korvasi kuvaajana Sven Nykvist.
Filmindustri-vaiheen jälkeen Fischer siirtyi Ruotsin SVT2:n palvelukseen. Hän julkaisi myös kolme lastenkirjaa.
Palangka Raya
Palangka Raya on Keski-Kalimantanin provinssin pääkaupunki Borneon saarella Indonesiassa. Kaupungin asukasluku on 160 018 (2000). Lähin lentoasema on Tjilik Riwut. Kaupungissa ja sen ympäristössä tapahtui etnisiä mellakoita vuonna 2001.
Illnath
Illnath on tanskalainen melodista black- ja dark metallia soittava yhtye, jonka perustivat vuonna 1997 kitaristi Peter Falk sekä entinen kitaristi Jokum Thor Larsen. Yhtyeen nykyiseen kokoonpanoon kuuluvat Falkin lisäksi basisti Kenneth, kosketinsoittaja Larz, rumpali Danni sekä laulaja Bjørn "Narrenschiff" Holter.
Illnathin kolmas studioalbumi "Three Nights In The Sewers Of Sodom" julkaistaan näillä näkymin vuoden 2008 alkupuolella.
Sirius Passet
Sirius Passet on kambrikautinen fossiiliesiintymä, jossa esiintyy erityisen paljon pehmeäkuoristen, tavallisesti fossiloitumattomien, eläinten jäänteitä. Se sijaitsee J.P. Kochin vuonon itärannalla, Grönlannin pohjoisrannikolla. Sirius Passetin löysi geologinen retkikunta vuonna 1984. Esiintymää ovat tutkineet erityisesti paleontologit Simon Conway Morris ja John Peel, jotka ovat tehneet paikalle tutkimusmatkoja vuosina 1987 (Morris), 1989, 1991 ja 1994. Sirius Passetista on kerätty tutkimustarkoituksiin yli 10 000 fossiilia ja lajiston analysointi on yhä kesken.
Verrattuna toiseen tunnettuun pehmeäkuorisia eläimiä sisältävään kambrikautiseen fossiiliesiintymään, kanadalaiseen Burgess Shaleen, Sirius Passetin fauna on 10–15 miljoonaa vuotta vanhempaa sijoittuen ehkä lähemmäs Chengjiangista löydettyjä fossiileja. Geologisten merkkien perusteella Sirius Passetin eliöstö on elänyt melko syvässä vedessä kaukana rannikolta.
Useimmat Sirius Passetista löydetyt lajit ovat niveljalkaisia tai sienieläimiä, mutta mukana on myös lonkerojalkaisia ja hyoliittejä. Trilobiittilajeja on löydetty vain kaksi, kun esimerkiksi Burgess Shalesta niitä tunnetaan yli kaksitoista. Tunnetuimpia löydöksiä ovat
Doni
Donieber Alexander Marangon (s. 22. lokakuuta 1979, Jundiaí, Brasilia), tai pelkkä Doni on brasilialainen jalkapallomaalivahti. Hän edustaa Englannin jalkapallon korkeimmalla sarjatasolla Englannin valioliigassa pelaavaa Liverpoolia.
Hän oli Brasilian ykkösmaalivahti kesän 2007 Copa Americassa.
Keski-Kalimantan
Keski-Kalimantan () on Borneon saarella sijaitseva Indonesian provinssi. Provinssin pääkaupunki on Palangkaraya. Provinssin asukasluku on noin 2,1 miljoonaa (vuonna 2010) ja pinta-ala 153 565 neliökilometriä. Vuosien 1990 ja 2000 välillä väestö kasvoi 2,7 % vuodessa, joka oli yksi korkeimmista kasvunopeuksista sinä aikana.
Keski-Kalimantanilla asuu paljon dajakkeja, jotka ovat saaren alkuperäisasukkaita. Provinssi syntyi 1950-luvulla kun Etelä-Kalimantan jaettiin pienemmiksi osiksi. Jako tehtiin osittain jotta dajakit saisivat laajemman itsehallinnon alueella.
Berlin Ostbahnhof
Berlin Ostbahnhof on rautatieasema Saksan pääkaupungissa Berliinissä. Asema sijaitsee Friedrichshain-Kreuzbergin kaupunginosassa, ja sen nimi on muuttunut vuosien saatossa usein. Vuodesta 1987 vuoteen 1998 aseman nimenä oli "Berlin Hauptbahnhof". Yhdessä Zoologischer Gartenin kanssa Ostbahnhof oli kaupungin tärkein rautatieasema, mutta uuden päärautatieaseman avauduttua toukokuussa 2006 on Ostbahnhof menettänyt merkitystään, koska etelän junat alkoivat käyttää Tiergartenin rautatietunnelia ja ne ohittavat Ostbahnhofin aseman.
Asema avattiin vuonna 1842, ja sen nimenä oli aluksi "Frankfurter Bahnhof" (Frankfurtin-rautatieasema). Tuolloin asema oli päätepiste Frankfurtiin vievälle rautatielle. Ensimmäinen asemarakennus sijaitsi hieman nykyisestä pohjoiseen. Vuonna 1845 asema nimettiin uudelleen "Niederschlesisch-Märkischer Bahnhofiksi" (Ala-Sleesia-Brandenburgin-rautatieasema). Kun alueen rautatiet siirtyivät Preussin hallintaan 1852, aseman nimeksi tuli "Schlesischer Bahnhof" (Sleesian-rautatieasema). Asema rakennettiin uudelleen nykyiselle paikalleen vuonna 1882, kun kaupungin läpi kulkevan rautatien rakennustyöt alkoivat. Rata valmistui 1886. Tämän radan kahdesta raiteesta tuli myöhemmin osa S-Bahnin pääväylää. Asemalle ei ole ollut metroyhteyttä, joskin sellainen on suunnitteilla.
Asema tuhoutui pahoin toisessa maailmansodassa. Sodan jälkeen asema avattiin korjattuna uudelleen. Vuonna 1950 DR nimesi aseman "Ostbahnhofiksi" (Itäinen rautatieasema), sillä Sleesia oli osa Puolaa.
Saksojen jakamisen jälkeen Ostbahnhof oli toinen Itä-Berliinin päärautatieasemista – toinen oli Lichtenbergissä. Berliinin muuri sijaitsi vain 200 metrin päässä Ostbahnhofista; tämä osa on nykyisin pisin jäljellä oleva pätkä, ja se on museoitu. Ennen sotaa pystytetty rakennus purettiin vuonna 1987, ja asemakompleksi rakennettiin kaupungin päärautatieasemaksi ("Berlin Hauptbahnhof"). Suunnitelmana oli myös hotelli neuvostoliittolaisille arvohenkilöille, mutta vain osa tästä valmistui ennen Berliinin yhdistymistä 1990. Osittain valmistunut hotelli purettiin 1990-luvun alussa.
Nimi "Hauptbahnhof" säilyi käytössä pitkään Berliinin yhdistymisen jälkeenkin vuoteen 1998, jolloin nimi vaihtui takaisin "Berlin Ostbahnhofiksi". Vuotta myöhemmin alkoivat aseman purkutyöt ja uudelleenrakennus, joka valmistui 2002. Pieniä osia 1980-luvulta on vielä olemassa, lukuun ottamatta hallinnollisia tiloja, osaa julkisivusta sekä osia laiturialueesta.
S-Bahn, paikallisjunat sekä kaukojunat pysähtyvät asemalla; vaikka moni InterCityExpress- ja Intercity-vuoro ei enää pysähdykään uuden päärautatieaseman vuoksi, on Ostbahnhof tärkeä itäisen Berliinin solmukohta.
5 am
5 am on Quintessencen järjestyksessään toinen albumi. Se julkaistiin vuonna 2004. Levyn kansi on Vesa Mannisen käsialaa.
Suomen virallisella albumilistalla levy sijoittui parhaimmillaan kahdeksanneksi.
Batman (animaatiosarja)
Batmanistä on tehty useita animaatiosarjoja:
Mini Anden
Mini Anden (syntyjään Susanna Andén 13. helmikuuta 1978 Tukholma) on ruotsalainen malli ja näyttelijä.
Anden aloitti mallinuransa kymmenvuotiaana, ja jo 15-vuotiaana hän liittyi ranskalaiseen Elite Model Management -mallitoimistoon. Hän on ollut monen muotilehden kannessa, esimerkiksi Voguen, Cosmopolitanin ja ELLE-lehden kansissa. Hän on ollut mallina muun muassa Calvin Kleinilla, Louis Vuittonilla, Hugo Bossilla ja Guccilla. Hän ollut monesti mukana Victoria's Secretin kuvastossa. Hän oli Miss Universe -kisan tuomaristossa vuonna 2001.
Anden on näytellyt yhdysvaltalaisessa telenovelassa Muotitalo, jossa hän esitti huumeriippuvaista mallia Tania Fordia.
Anden on naimisissa miesmalli Taber Shroederin kanssa. Pari avioitui New Yorkissa vuonna 2001.
Daniella Sarahyba
Daniella Sarahyba Fernandes (s. 8. heinäkuuta 1986 Rio de Janeiro) on brasilialainen malli. Sarahybasin äiti, Mara Lucia Sarahyba, on myös malli. Sarahyban ollessa kolmen päivän vanha hän poseerasi lasten vanhemmille tarkoitetun "Pais & Filhosin" -lehden kannessa yhdessä äitinsä kanssa. Sarahyba on ollut vuosien 2005, 2006 ja 2007 "Sports Illustrated Swimsuit Issue" -lehden painoksissa ja hänellä on mallisopimus muun muassa H&M:n ja Benettonin kanssa.
Vihkivesi
Vihkivesi on nimitys papin siunaamalle vedelle. Sitä voidaan käyttää kristilliseen kasteeseen tai sitä voidaan vihmoa seurakunnan päälle joidenkin kirkkokuntien messuissa.
Katolisen kirkon opetuksen mukaan vihkivesi on sakramentaali eli sakramenttia muistuttava pyhä merkki. Katolisten kirkkojen sisääntulojen lähellä säilytetään vihkivettä, jotta kirkkoon tulijat voisivat kastaa siihen sormensa ja sitten tehdä ristinmerkin. Sitä myös vihmotaan seurakunnan päälle messun alussa asperges-riitissä. Katolinen vihkiveden siunaaminen on eräänlainen eksorkismi.
Vihkivettä siunataan ja vihmotaan myös anglikaanisessa kirkossa. Muissa protestanttisissa kirkoissa veden siunaaminen ei ole tavallista, eikä kasteveteenkään liitetä yleensä mystiikkaa.
Ortodoksisessa kirkossa ja katolisuuden itäisessä riituksessa pyhitettyä vettä käytetään usein eksorkismissa ja siunaamisessa. Myös esineitä voidaan siunata pyhitetyllä vedellä. Ortodoksisessa kirkossa on kaksi vedenpyhitysseremoniaa: pieni ja suuri vedenpyhitys.
Monissa kirkkokunnissa uskotaan, että tiettyjen pyhien lähteiden tai pyhiinvaelluskohteiden vesi on pyhää, mutta kyseessä ei kuitenkaan ole varsinainen vihkivesi, koska sitä ei ole siunattu.
Kansanperinteen mukaan vihkivedellä on taikavoimia; legendoissa sillä voidaan karkottaa ihmissusia. Myös populaarikulttuurissa annetaan usein ymmärtää, että vihkivedessä on yliluonnollisia voimia. Roolipeleissä se voi olla ase demoneita vastaan. Hellboy käyttää elokuvassa luoteja, joissa on vihkivettä. "Buffy, vampyyrintappajassa" on käytetty vihkivesikranaatteja.
Revonlahden kirkko
Revonlahden kirkko on Raahen evankelis-luterilaisen seurakunnan kirkko Siikajoen kunnassa Revonlahden kirkonkylässä. Kirkko on puinen ristikirkko ja se on valmistunut 1775. Kirkkorakennusmestarina toimi Jaakko Suonperä. Kirkon vieressä on kellotapuli joka on valmistunut vuonna 1782.
Kirkon alttaritaulun ja seinämaalaukset on tehnyt kuuluisa kirkkomaalari Mikael Toppelius vuonna 1821. Revonlahden kirkko on Toppeliuksen viimeinen työkohde, hän kuoli saman vuoden joulukuussa 87-vuotiaana.
Paimenportin seisake
Paimenportin seisake on rautatieliikennepaikka (ratakm 241+190) Kotkan radalla Kotkan kaupungissa lähellä Hovinsaaren kaupunginosaa ja Kymenlaakson keskussairaalaa.
Asemarakennusta ei ole vaan pelkkä puinen katos. Seisakkeelle johtaa kunnollisen tieyhteyden sijasta vain tallomalla syntynyt polku. Tavaraliikenteen käytössä seisakkeen vierellä on Hovinsaaren ratapiha.
Kyminlinnan seisake
Kyminlinnan seisake () on rautatieliikennepaikka Kotkan Hovinsaaren pohjoispäässä sijaitsevassa Kyminlinnan kaupunginosassa. Seisake sijaitsee Kotkan radalla Kyminlinnan eritasoliittymän ja Kyminlinnan linnoituksen yhteydessä. Sillä pysähtyvät kaikki Kouvolan ja Kotkan sataman väliset taajamajunat ja se on Karhulan, Korelan, Lankilan ja Kolkkalan kaupunginosien lähin rautatieseisake.
Kyminlinnan rautatieasema rakennettiin alkujaan Kotkan radan valmistumisen yhteydessä vuonna 1890. Alueella oli Rautatiehallituksen silloisen pääarkkitehdin Bruno Granholmin suunnittelema, kansallisromanttista tyyliä noudattanut asemarakennus, jonka miehitys lakkautettiin 1970-luvulla ja joka lopulta purettiin vuonna 1983. Kyminlinnassa on ollut myös ratapiha, nykyisin pelkäksi seisakkeeksi muuttuneella liikennepaikalla on pelkkä betoninen katos.
Seisake rakennettiin uudestaan vuonna 2014 Kyminlinnan liittymän remontin yhteydessä. Uudelleenrakennuksen yhteydessä kulkuyhteyksien parantamiseksi seisake siirrettiin Kymintien jalkakäytävän puolelle ja sen yhteyteen rakennettiin kymmenen auton parkkipaikka.
RPG Maker 2000
RPG Maker 2000 on tietokoneroolipelien teko-ohjelma. Ohjelman on luonut japanilainen pelien ja ohjelmien kehittäjä Enterbrain. RPG Maker 2000 on käännetty useammalle kielelle, muun muassa englanniksi ja venäjäksi.
Pohjois-Pohjanmaan vuoden kylä
Pohjois-Pohjanmaan vuoden kylä on kunniamaininta, jonka myöntää "Pohjois-Pohjanmaan Kylät ry". Yhdistyksen hallitus valitsee kylän yhdessä Pohjois-Pohjanmaan liiton, ProAgria Oulun ja Pohjois-Pohjanmaan ELY-keskuksen kanssa.
Inkeroisten rautatieasema
Inkeroisten rautatieasema (, ratakm 212+781) on rautatieasema Kotka–Kouvola-rautatien varrella, Kouvolan kaupungin Inkeroisten taajamassa. Asemalla pysähtyvät Kouvolan ja Kotkan sataman väliset taajamajunat. Kouvolaan liikennöidään raiteelta 1 ja Kotkaan raiteelta 2.
Asemarakennus on yksinkertainen puurakennus. Ennen asemalta erkani rata Metsäkylän kautta Haminaan, mutta se purettiin vuonna 1984 Juurikorpi–Hamina-radan valmistuessa.
Asemalla oli odotustila, mutta lipunmyynti loppui vuonna 2007 ja odotustila suljettiin 2014.
Rautatieaseman nimi oli 1. toukokuuta 1897 saakka "Inkerois".
Elizabeth Jagger
Elizabeth Scarlett Jagger (s. 2. maaliskuuta 1984 New York, Yhdysvallat) on brittiläinen malli ja näyttelijä. Hän on Mick Jaggerin ja Jerry Hallin tytär.
Elizabeth, joka tunnetaan ystävien ja perheen kesken "Lizzynä" on Mickin ja Jerryn vanhin yhteinen lapsi. Elizabethin mallinura alkoi vuonna 1998, jolloin hän toimi mallina Thierry Muglerille yhdessä äitinsä kanssa. Hän on ollut mukana myös Tommy Hilfigerin kampanjassa vuoden 2000 alussa yhdessä Alexandra ja Theodora Richardsin kanssa, jotka ovat Rolling Stones -yhtyeen Keith Richardsin tyttäriä.
Elizabeth on yhdistetty romanttisesti mm. Sean Lennoniin ja Calum Bestiin.
Jimmie Davis
James Houston "Jimmie" Davis (11. syyskuuta 1899 – 5. marraskuuta 2000) oli yhdysvaltalainen laulaja-lauluntekijä ja merkittävä demokraattisen puolueen poliitikko.
Davis syntyi Beech Springsin nykyisessä aavekaupungissa lähellä Quitmanin kylää Louisianan Jackson Parishissa. Hänen vanhempansa olivat Samuel Jones Davis ja Sarah Elizabeth Works; perhe oli varsin köyhä, eikä pojalla ollut omaa sänkyä ennen kuin hän oli täyttänyt jo yhdeksän. Hän valmistui Beech Springs High Schoolista ja Soule Business Collegesta New Orleansissa jatkaen opintojaan Louisiana Collegessa ja Louisiana State Universityssä Baton Rougessa.
Jimmie Davis toimi Louisianan osavaltion kuvernöörinä vuosina 1944–1948 ja uudemmin 1960–1964.
Davis oli jo ennen poliittista uraansa suosittu kansanmuusikko. Hänen tuotannossaan oli vaikutteita varhaisesta countrymusiikista ja bluesista.
Davisin tunnetuimpien laulujen joukkoon lukeutuu "You Are My Sunshine", joka on yksi Louisianan osavaltionlauluista. Hän väitti itse kirjoittaneensa laulun opiskellessaan Louisiana State Universityssä, mutta myöhemmän tutkimuksen valossa vaikuttaa todennäköiseltä, että Davis olisi ostanut laulun Paul Riceltä, joka levytti yhdessä veljensä Hoken kanssa yhtyenimellä Rice Brothers.
Davis pitäytyi kuolemaansa saakka vakaasti siinä näkemyksessä, että oli itse lauluntekijä. Vuonna 1999 laulu sai "Grammy Hall of Fame" Awardin, ja Recording Industry Association of America nimesi sen yhdeksi "Vuosisadan lauluista". Vuonna 2003 laulu sijoittui "CMT's 100 Greatest Songs in Country Music" -listauksen 73. sijalle.
Davis opetti 1920-luvun lopulla vuoden ajan historiaa Shreveportin Dodd College for Girlsissä. Hänestä tuli myöhemmin erittäin suosittu "laulava poliitikko", ja vuonna 1945 hän sai Louisianan kuvernöörinä toimiessaan listaykköshitin kappaleella "There's a New Moon Over My Shoulder". Hän oli uskovainen baptisti ja levytti myös gospelmusiikkia. Hän toimi vuonna 1967 Gospel Music Associationin puheenjohtajana.
Useita Davisin lauluja käytettiin elokuvien soundtrackeilla, ja kuvernööri esiintyi myös itse muutamissa elokuvissa.
Davis otettiin vuonna 1971 Nashville Songwriters Hall of Fameen ja 1972 myös Country Music Hall of Fameen. Hän pääsi vuonna 1993 Louisiana Political Museum and Hall of Fameen Winnfieldissä.
Davisin elämäkertateos "You Are My Sunshine: The Jimmie Davis Story" ilmestyi vuonna 1987.
Davisin ensimmäinen vaimo Alverna Adams kuoli vuonna 1967. Myöhemmin Davis solmi uuden avioliiton Anna Carter Gordonin kanssa, joka jäi eloon hänen kuollessaan.
Davis menehtyi Baton Rougessa poikkeuksellisessa 101 vuoden iässä ja tuli haudatuksi Quitmaniin, Louisianaan.
Kirjoviiripyrstö
Kirjoviiripyrstö ("Aphyosemion australe") on Afrikasta kotoisin oleva "Nothobranchiidae"-heimon hammaskarppikala.
Kirjoviiripyrstö kasvaa noin viisi senttiä pitkäksi. Se on vartaloltaan pitkulainen. Kalasta on erilaisia värimuunnoksia. Koiraalla on tyypillisesti isommat evät ja tummat raidat pitkin evien ulkolaitaa. Naaras on vaatimattomamman värinen kuin koiras.
Kirjoviiripyrstö on kotoisin Länsi-Afrikasta, Ogowejoelta.
Kirjoviiripyrstö on pieni, vilkas ja varsin helppohoitoinen akvaariokala. Se voi kutea kotiakvaariossakin.
Kirjoviiripyrstö on peto ja syö lihapitoista ruokaa, johon voi kuulua myös hiutaleita.
Lämpötilaksi suositellaan 20–24 °C, pehmeää ja hiukan hapanta vettä.
Mmabatho
Mmabatho (setswanaa, ) on kaupunki Luoteismaakunnassa Etelä-Afrikassa. Kaupunki oli aiemmin maakunnan hallintokeskus. Kaupunki sijaitsee lähellä Botswanan rajaa. Kaupunki sijaitsee 1277 m:n korkeudessa. Kaupungin väkiluku oli vuonna 1991 13 300 henkeä.
Etelä-Afrikan apartheid-hallitus perusti Mmabathon 1970-luvulla Bophuthatswanan nimellisesti itsenäisen bantustanin pääkaupungiksi. Maan ensimmäisten vapaiden vaalien alla Bophuthatswana liitettiin uuteen North West -provinssiin ja Mmabathosta tuli sen pääkaupunki. Monet kaupungin keskeisistä rakennuksista on rakennettu Sun Cityn kasinosta saaduilla tuotoilla.
Seven Days, Seven Nights
Seven Days, Seven Nights on Hurriganes-yhtyeen yhdestoista albumi, joka julkaistiin vuonna 1983. Albumi on Remu Aaltosen tuottama. Kitaristi Janne Louhivuori erosi yhtyeestä ennen levyn äänittämistä ja hänen tilalleen yhtyeeseen tuli kitaristiksi kolmannen kerran Ile Kallio.
Hurriganes pyrki tällä albumilla selkeästi etsimään uutta ilmettä. Erityisesti tämä korostuu Ile Kallion mietityissä kitarasoundeissa ja monissa päällekäisäänityksissä. Honey Aaltosen Hurriganes-kirjassa todetaan: "Tämä albumi on ehkä bändin kokeellisin ja ehkäpä eniten alkuperäisestä raa'an ja maanläheisen rockin esityksestä poikkeava". Albumi edustaa Hurriganesin studiotyöskentelyn yhtä ääripäätä huolellisen tuotantonsa ja studion mahdollisuuksien, mm. ajanmukaisten kaikujen käytössä, ja se on äänitetty Helsingissä Pitäjänmäen Takomo-studiolla. Remu Aaltonen toteaa Hurriganes-kirjassa: "Soundi on ihan mieletön... se oli mun mielestä määrätyllä tavalla aika kova, mutta toiset ihmiset voi ajatella niinkin, että levy oli jotain muuta kuin Hurriganesia".
Singleinä albumilta julkaistiin "Love me Only" ja "Doreen". Cisse Häkkinen laulaa kappaleen "It's You Baby" Remu Aaltosen toimiessa muissa kappaleissa päävokalistina.
Kaikki kappaleet säveltänyt Remu Aaltonen, sanoittanut Aaltonen, Ile Kallio ja Cisse Häkkinen sekä sovittanut Aaltonen ja Kallio.
A-puoli
B-puoli
Taitoluistelu talviolympialaisissa 1994
XVII talviolympialaisissa Lillehammerissa vuonna 1994 järjestettiin taitoluistelussa neljä kilpailua.
Feel the Noize – Greatest Hits
Feel The Noize - Greatest Hits on Sladen kokoelmalevy yhtyeen singlehiteistä vuosilta 1971-1991. Se nousi top-20:een Ison-Britannian albumilistalla. Kaikki kappaleet Holder/Lea, ellei toisin mainita.
Rugbyn SM-sarja
Rugbyn SM-sarja on Rugby unionin korkein sarjataso Suomessa. Kilpailun järjestää Suomen rugbyliitto. Sitä on pelattu yhtäjaksoisesti vuodesta 2002 lähtien. Sarja pelataan kesäkuukausina rugbymaalein varustetuilla nurmikentillä. Vuosina 2012 ja 2013 SM-sarjassa pelasi viisi joukkuetta kaksinkertaisen sarjan, jonka voittanut joukkue pääsi suoraan finaaliin pelaamaan 2. ja 3. sijojen keskinäisen semifinaalin voittanutta joukkuetta vastaan. Vuonna 2014 sarjajärjestelmä uusittiin kokonaan, ja mestaruussarja pelattiin 10 joukkueen kesken yksinkertaisena sarjana, jonka jälkeen pudotuspeleissä pelattiin semifinaalit ja finaalit. Uudet joukkueet sarjaan olivat Old Town Shamrocks (Porvoo), Vaasa Wolves, Kuopio Rugby Club, Pori Bombers ja Espoo Rugby Club. Vuonna 2015 Vaasa Wolves joutui luovuttamaan sarjapaikkansa pelaajaresurssien puutteiden vuoksi. Vuonna 2018 pelattavassa mestaruussarjassa on mukana kuusi joukkuetta. Uutena joukkueena sarjaan nousee virolainen Tallinna Kalev Rugby Club.
SM-sarjan alapuolella on kuuden joukkueen 1-divisioona, joukkueista yksi on SM-sarjaseuran kakkosjoukkue. Divisioonan runkosarjan neljä parasta pelaavat keskenään välierät, joiden voittajat pelaavat keskenään divisioonafinaalin, jonka voittaja nousee SM-sarjaan kaudelle 2019.Elokuvaohjaaja Mika Ronkainen seurasi kuvausryhmineen OYUS Rugby -joukkuetta, sen jäseniä ja pelejä Rugbyn SM-sarjassa vuonna 2007. Materiaalista leikattu elokuva Freetime Machos tuli Suomessa teatterilevitykseen maaliskuussa 2010.
Hurrygames
Hurrygames on Hurriganes-yhtyeen kahdestoista ja viimeinen studioalbumi, joka julkaistiin vuonna 1984. Albumin tuotti Remu Aaltonen. Levyllä on musiikkia vain 28 minuutin verran. Sessioilla äänitettiin myös kappale "I Gotta Know", joka jäi tällöin julkaisematta. Kappale julkaistiin kolmetoista vuotta myöhemmin kokoelmalla "Double Trouble". Levyn jokaisesta kappaleesta kuvattiin myös musiikkivideo.
Albumista tehtiin myös videoversio, johon kappaleiden musiikkivideot koottiin samassa järjestyksessä kuin itse albumillakin. Videoversio julkaistiin sekä VHS- että Betamax-kasettina ja vuonna 2007 DVD-muodossa "Rock 'n' roll All Night Long 1973-1988" julkaisussa.
Hurrygames-videon kuvaaja on lahtelainen Juha Lepistö, joka on LP:n tiedoissa mainittu nimimerkillä Steadyrock. Hurrygames-LP:n kansikuva on myös otettu Juha Lepistön videomateriaalista.
"Hurrygamesilla" yhtyeen yhteissoitto on live-esiintymisen omaista. Se jatkaa edellisen "Seven Days, Seven Nights" -albumin huolellisesti tuotetun musiikin linjaa. Ile Kallion mukaan Cisse Häkkinen oli muista jäsenistä eniten poissa studiolta ja kappaleiden kirjoitusvaiheista kasvavien alkoholiongelmien takia, joka selittää sen, miksi Cissen nimeä ei sävellyksissä näy. Cissen panostus oli pientä, sillä hän kävi studiolla vain soittamassa omat osuutensa eikä osallistunut albumin tuotantovaiheeseen. Aikaisempiin albumeihin verrattua "Hurrygamesia" myytiin melko vähän.
Tämän levyn jälkeen yhtye julkaisi vielä viimeisen livelevyn Live at Metropol, mutta sen jälkeen on julkaistu lähinnä kokoelmia ja livelevyjä. Seuraava studiossa äänitetty albumi oli 17 vuoden tauon jälkeen vuonna 2001 julkaistu "30th Anniversary", jolla tosin soittaa Remu Aaltonen uusista soittajista kasatun Hurriganes-kokoonpanon kanssa esittäen uusittuja versioita vanhoista Hurriganes-klassikoista.A-puoli
B-puoli
Loistoviiripyrstö
Loistoviiripyrstö ("Aphyosemion bitaeniatum") on Afrikasta kotoisin oleva "Nothobranchiidae"-heimon hammaskarppikala. Se on helppo sekoittaa kaksijuovaviiripyrstöön ("Aphyosemion bivittatum").
Loistoviiripyrstö kasvaa noin viisi senttiä pitkäksi. Se on vartaloltaan pitkulainen, varsinkin koiraan evät ja pyrstö ovat pitkät ja liehuvaiset. Kalasta on erilaisia värimuunnoksia, jotka hohtelevat sinisen, vihreän, punaisen ja oranssin sävyissä.
Loistoviiripyrstö on kotoisin Afrikasta: Togon, Beninin ja Nigerian alavilta rannikkoseuduilta.
Loistoviiripyrstö on pieni, vilkas ja varsin helppohoitoinen akvaariokala, jota kuitenkin harvoin tavataan Suomen akvaarioliikkeissä. Kala hyppää herkästi ulos akvaariosta, joten peitinlasit ovat välttämättömät.
Loistoviiripyrstö on peto ja syö lihapitoista ruokaa, johon voi kuulua myös hiutaleita.
Lämpötilaksi suositellaan 20–22 °C. Kala pärjää lämpimämmässäkin, mutta jää lyhytikäisemmäksi. Veden tulisi olla pehmeää ja hiukan hapanta.
The Very Best of Slade
The Very Best of Slade on Sladen kokoelma vuodelta 2005. Periaatteessa se on "Feel The Noize – Greatest Hits" -kokoelman uudelleenjulkaisu lisälevyllä varustettuna. Ainoastaan kappale "Radio Wall of Sound" puuttuu, ja se on korvattu kappaleella "Thanks For the Memory (Wham Bam Thank You Mam)".
Levy 1:Levy 2:
Norman Lear
Norman Milton Lear (s. 27. heinäkuuta 1922, New Haven) on yhdysvaltalainen käsikirjoittaja, tuottaja ja liikemies, joka on tullut tunnetuksi muun muassa "Perhe on pahin" -sarjan ja useiden muiden suosittujen televisiosarjojen luojana.
Lear on "Air Medalilla" palkittu toisen maailmansodan veteraani. Tilannekomedian lisäksi hän on myöhemmin työskennellyt jonkin verran myös elokuvan parissa. Hän yritti paluuta televisiotuottajaksi vielä kuin 1990-luvulla, mutta ei saavuttanut uusilla sarjoillaan mainittavaa menestystä yleisön keskuudessa.
Lear oli Oscar-ehdokkaana ja sai neljä Emmyä 1970-luvun alkuvuosina sekä lisäksi vuonna 1978 Peabody-palkinnon. Hänellä on oma tähtensä Hollywood Walk of Famella, ja hänet valittiin vuonna 1984 ensimmäisten joukossa Television Academy Hall of Fameen.
Presidentti Bill Clinton myönsi Norman Learille vuonna 1999 korkean National Medal of Arts -taidepalkinnon.
The Slade Box – A 4 CD Anthology 1969–1991
The Slade Box – A 4 CD Anthology 1969–1991 on englantilaisen Slade-yhtyeen vuonna 2006 julkaistu kokoelmaboxi. Se on osa Salvo-yhtiön Slade-remasterointisarjaa, joka käsittää alkuperäisen Sladen toimintakauden 1969–1991.
Slade B-Sides
Slade B-Sides on Sladen kokoelma, joka nimensä mukaan sisältää yhtyeen singlejen B-puolia. Albumi kuuluu Salvon Slade-remasterointisarjaan.
Kaikki kappaleet kirjoittaneet Noddy Holder ja Jim Lea, ellei toisin mainittu.
Sitrusheinät
Sitrusheinät eli sitruunaruohot ("Cymbopogon") on noin 55 lajia käsittävä heinäkasvisuku. Suvun lajit ovat monivuotisia, jopa kaksimetrisiksi kasvavia heiniä, jotka tuoksuvat voimakkaasti sitruunalle. Lajeja kasvaa laajalla alueella Afrikan, Aasian ja Oseanian trooppisilla ja lämpimillä alueilla. Suvun tärkeimmät lajit ovat malabarinsitrusheinä ("Cymbopogon flexuosus"), joka kasvaa Kambodžasta Intiaan ja Sri Lankaan ulottuvalla alueella, sekä intiansitrusheinä ("Cymbopogon citratus"), joka lienee alun perin peräisin Malesiasta.
Sitruunaruoho on tärkeä ja keskeinen mauste monissa Kaakkois-Aasian keittiöissä, etenkin thaimaalaisessa sekä vietnamilaisessa. Kasvista käytetään lehtiruusukkeen pehmeää sisäosaa, ja se lisätään ruokaan tavallisesti tuoreena tai soseutettuna. Joissakin Afrikan maissa sitruunaruohosta tehdään teetä. Sekä tuoksu että maku muistuttavat sitruunaa muttei kuitenkaan sisällä sitrushedelmien hapokkuutta. Maun lähteenä on sitraali, jota on kasvin sisältämästä öljystä jopa 80 %.
Maustekäytön lisäksi joitakin lajeja käytetään hajuste- ja kosmetiikateollisuudessa. Lisäksi sitruunaruoholla uumoillaan olevan myös terveydellisiä vaikutuksia potentiaalisena särkylääkkeenä.
The Collection 79–87
The Collection 79–87 on Sladen kesäkuussa 2007 julkaistu kokoelma-albumi, joka sisältää materiaalia vuosilta 1979–1987. Se kuuluu Salvon Slade-remasterointisarjaan.